DWฮิตน้อยลงกลัวเจ็บหนัก5ตัวจ่อติดบ่วง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
16 ส.ค. 2554

โพสต์ทูเดย์ — DW ซื้อขายแผ่วลง นักลงทุนแหยงราคาดิ่งลงแรง 5 ตัวมีสิทธิถูกแช่แข็งแคชบาลานซ์ 
นักลงทุนลดการเข้าเก็งกำไรใบสำคัญแสดงสิทธิอนุพันธ์อ้างอิงหุ้นสามัญ (DW) ส่งผลให้มูลค่าการซื้อขาย DW โดยรวมลดลง และราคาหลายตัวลดลงจากวันก่อน ส่วนหนึ่งเป็นการอ่อนตัวลงตามราคาหุ้นสามัญและภาวะตลาดหุ้นลดลงกว่า 3 จุด จึงไม่เอื้ออำนวยในการเก็งกำไร
มาร์เก็ตติง กล่าวว่า นักลงทุนเริ่มกลัวที่จะเข้าไปเก็งกำไร DW เห็นได้จากหลายตัวที่ราคาเปิดสูง กว่าวันก่อน แต่ไปต่อไม่ได้ ทำให้นักลงทุนขาดทุน ซึ่งแตกต่างจากวันก่อนๆ ที่สร้างกำไรให้เกือบทุกตัว
นอกจากนี้ ยังมีความเสี่ยงที่ DW หลายตัวจะติดเกณฑ์แคชบาลานซ์ นักลงทุนจะต้องวางเงินสดทั้ง 100% ก่อนสั่งซื้อ ซึ่งตลาดหลักทรัพย์แห่งประเทศไทยจะประกาศรายชื่อในวันที่ 1 ต.ค.นี้
ทั้งนี้ SCB08CA (DW อ้างอิงราคาหุ้นธนาคารไทยพาณิชย์ออกโดยบริษัทหลักทรัพย์ เอเซีย พลัส) ติดแคชบาลานซ์ตั้งแต่วันที่ 27 ก.ย.15 ต.ค. 2553 
สำหรับ DW ที่เสี่ยงติดแคชบาลานซ์สัปดาห์นี้ ได้แก่ ADVA 13CA PTTE13CB TTA13CA KBAN13CB และ BANP13CB แต่ต้องขึ้นกับราคาปิดวันที่ 30 ก.ย.นี้ด้วย โดย ADVA13CA มีแนวโน้มที่จะติดมากที่สุด เพราะตอนนี้เข้าเงื่อนไขครบทุกข้อแล้ว เหลือแต่รอดูราคาปิดวันที่ 30 ก.ย.นี้
ส่วน PTTE13CB ต้องมีมูลค่าการซื้อขายรวม 2830 ก.ย. ถึง 126.85 ล้านบาท TTA13CA ต้องมีมูลค่าการซื้อขายรวมถึง 200.74 ล้านบาท KBAN13CB ต้องมีมูลค่าการซื้อขายรวม 384.60 ล้านบาท 
ขณะที่ BANP13CB ยังขาดแต่เรื่องค่าพรีเมียมเมื่อเทียบกับราคาหุ้นหลัก ที่ตอนนี้อยู่ที่ระดับ 19.24% แล้ว ซึ่งตามเงื่อนไขคือเกิน 20%